Soenda-eilande - Wikipedia
Die Soenda-eilande (Indonesies en Maleis: Kepulauan Sunda) is 'n argipel in Suidoos-Asië wat vanaf die Maleise Skiereiland in die noordweste tot die kontinent Australië in die suidooste en Nieu-Guinee in die ooste langs die ewenaar streek. Die argipel bestaan uit vier groot en duisende kleiner eilande. Saam met die Filippynse eilande en die Molukke vorm die Soenda-eilande die Maleise argipel. Die grootste van die Soenda-eilande is Borneo met 'n oppervlakte van 743 330 km², terwyl Java die mees bevolkte eiland met 'n bevolking van 145 miljoen is.
Inheemse naam: Kepulauan Sunda
Ligging van die Soenda-eilande
Koördinate 2°00′S 110°00′O﻿ / ﻿2.000°S 110.000°O﻿ / -2.000; 110.000Koördinate: 2°00′S 110°00′O﻿ / ﻿2.000°S 110.000°O﻿ / -2.000; 110.000
Hoofeilande Borneo, Java, Sulawesi, Sumatra
Oppervlakte 1 536 286 vk km
Hoogste punt Berg Kinabalu 4 095 m
Hoofstad Bandar Seri Begawan
Grootste stad Bandar Seri Begawan (50 000)
Grootste stad Djakarta (9 607 787)
grootste stad Kuala Lumpur (1 768 000)
grootste stad Dili (222 323)
grootste stad Singapoer (5 607 300)
Bevolking 252 miljoen
Bevolkingsgroepe Han-Chinese, Javane, Maleiers, Soendanese, Tamils
Die Soenda-eilande word begrens deur die oop Indiese Oseaan in die suide en weste, die Suid-Chinese See in die noorde, die Sulu- en Celebesseë in die noordooste, die Molukke- en Bandaseë in die ooste asook die Timorsee in die suidooste. Belangrike seë binne die argipel sluit in die Java- en Floresseë in die suide.
Die grootste deel van die Soenda-eilande word deur die eilandnasie Indonesië beslaan. Die grootste deel van Borneo se kus langs die Suid-Sjinese See vorm die oostelike deel van Maleisië met die klein eksklawe Broenei tussenin, terwyl die oorblywende deel van dié eiland tot Indonesië behoort. Aan die suidoostelike einde van die Straat van Malakka is die stadstaat Singapoer geleë. Die oostelike deel van die klein eiland Timor word deur Oos-Timor beslaan, terwyl die westelike deel tot die Indonesiese provinsie Oos-Nusa Tenggara behoort.
Die argipel bestaan uit die volgende eilandgroepe:
Groot Soenda-eilande Borneo, Java, Sulawesi, Sumatra
Klein Soenda-eilande onder ander Bali en Timor
↑ (en) "Sunda Islands". Encyclopædia Britannica. Besoek op 3 Augustus 2017.
Ontsluit van "https://af.wikipedia.org/w/index.php?title=Soenda-eilande&oldid=1826343"
Last edited on 23 September 2018, at 21:37